b'\n_START_ARTICLE_\nMike Mills\n_START_SECTION_\nPrimers anys\n_START_PARAGRAPH_\nMichael Edward Mills va n\xc3\xa9ixer al Comtat d\'Orange (Calif\xc3\xb2rnia) i es va traslladar a Macon (Ge\xc3\xb2rgia) quan tenia 10 anys. Mills va con\xc3\xa8ixer Bill Berry, que acabaria sent company de grup a R.E.M., a Macon._NEWLINE_Mills i Berry vam comen\xc3\xa7ar a actuar en grups junts, com Shadowfax (despr\xc3\xa9s anomenat The Back Door Band)._NEWLINE_Mills va anar a la Universitat de Ge\xc3\xb2rgia a Athens, Ge\xc3\xb2rgia, on es va formar R.E.M.\n_START_SECTION_\nCarrera\n_START_PARAGRAPH_\nMills \xc3\xa9s considerat el compositor principal de moltes de les can\xc3\xa7ons de R.E.M., com "Nightswimming",  "Find the River", "At My Most Beautiful", "Why Not Smile", "Let Me In", "Wendell Gee", "(Don\'t Go Back To) Rockville",  "Beat a Drum", "Be Mine" i "What\'s the Frequency, Kenneth?"._NEWLINE_Mills tamb\xc3\xa9 \xc3\xa9s responsable de la promin\xc3\xa8ncia de les segones veus i les harmonies que es troben al cat\xc3\xa0leg del grup; es pot dir que les seves contribucions vocals es reconeixen m\xc3\xa9s a Lifes Rich Pageant de 1986 i Accelerate de 2008. A m\xc3\xa9s de fer segones veus, tamb\xc3\xa9 ha fet de solista a les can\xc3\xa7ons "Texarkana", "Near Wild Heaven", la versi\xc3\xb3 de la can\xc3\xa7\xc3\xb3 de The Clique "Superman" i la versi\xc3\xb3 de The Troggs "Love is All Around"._NEWLINE_Mills ha dit que no hi ha cap possibilitat que R.E.M. torni. Mills ho va descriure com a "31 anys meravellosos i l\'oportunitat d\'acabar-ho en les nostres pr\xc3\xb2pies condicions". El grup havia parlat de deixar-ho c\xc3\xb3rrer des de 2008._NEWLINE_Mills continua component m\xc3\xbasica i actuant amb amics en diferents projectes. El 2012, Mills va tocar el piano en un senzill per al Record Store Day publicat per Patterson Hood dels Drive-By Truckers, protestant per un magatzem Walmart que estava en construcci\xc3\xb3 a Athens._NEWLINE_Mills \xc3\xa9s membre, juntament amb Steve Wynn, Scott McCaughey, Peter Buck, i Linda Pitmon, de The Baseball Project._NEWLINE_Mills tamb\xc3\xa9 actua al grup del cantautor Joseph Arthur. El 3 d\'abril de 2014, mentre actuava amb el convidat Joseph Arthur, Mills va donar la not\xc3\xadcia que David Letterman es retiraria el 2015. Mills va fer un selfie del grup i el va penjar a Instagram i va donar una petita entrevista sobre l\'"exclusiva"._NEWLINE_Des de 2010, Mills ha tocat amb m\xc3\xbasics diversos per una s\xc3\xa8rie de concerts que giren al voltant de l\'\xc3\xa0lbum seminal de Big Star, Third/Sister Lovers. Aquests concerts, coneguts com a Big Star\'s Third, s\'han fet a Londres, Sydney, Chicago, Seattle, Los Angeles, i Nova York._NEWLINE_Ha estat admirador de Big Star de fa molt temps, i va escriure els comentaris de la reedici\xc3\xb3 de 2014 dels dos primers discos del grup, #1 Record de 1972 i Radio City de 1974._NEWLINE_El 2016, va fer una gira per promocionar el Concerto for Violin, Rock Band, and String Orchestra amb el seu amic de la inf\xc3\xa0ncia Robert McDuffie.\n_START_SECTION_\nVida privada\n_START_PARAGRAPH_\nEnfadat pel que caracteritzava com a "periodisme dropo" al voltant dels comentaris sobre Michael Stipe (i si era gai o no), Mills i el guitarra Peter Buck "van anunciar via YouTube que finalment tamb\xc3\xa9 sortien de l\'armari ... com a heteros"._NEWLINE_A Mills li agrada molt jugar als esports de fantasia, amb inter\xc3\xa8s especial en equips de l\'NFL, l\'NBA, i la PGA, entre altres. Tamb\xc3\xa9 segueix l\'equip de futbol de la universitat on va assistir a Athens, els Georgia Bulldogs.'